Ford Ranger

Ford Ranger on Fordin vuodesta 1998 lähtien valmistama lava-automalli.

 Ford Ranger I (1998–2006) 

Ensimmäisen sukupolven Ranger perustuu Mazda B-sarjaan. Australiassa ja Uudessa-Seelannissa Rangeria myytiin Ford Courier -nimisenä. Malliin perustuu myös katumaasturimalli Ford Everest.
vasen|pienoiskuva|Ensimmäisen sukupolven facelift-malli.
vasen|pienoiskuva|Ensimmäisen sukupolven facelift-malli 4-ovisena.
Vuonna 2002 Ranger sai uudet ajovalot ja etusäleikön. Lisäksi uudistuksiin kuului jatko-ohjaamoisessa Super Cab -mallissa takaosan kaapparimalliset ovet. 2005 Courier-nimisenä valmistettuihin malleihin tuli tarjolle 4-litrainen bensiini-V6.

 Ford Ranger II (2006–2011) 

Toisen sukupolven Ranger perustuu Mazda B-sarjan korvanneeseen BT-50-malliin. Ford Everest oli jälleen Rangeriin perustuva katumaasturimalli.

Vuoden 2008 Euro NCAP -kolaritestistä Ranger sai tulokseksi kaksi tähteä viidestä.
vasen|pienoiskuva|Toisen sukupolven facelift-malli. 
Vuonna 2009 uudistettiin keulan ilmettä uusilla ajovaloilla, etusäleiköllä ja puskurilla. Toisen sukupolven Rangerissa esiteltiin Wildtrak-varustetaso.

 Ford Ranger III (2011–) 

Kolmannen sukupolven Ranger esiteltiin Sydneyn autonäyttelyssä syksyllä 2010. Se on Fordin australialaisen osaston suunnittelema, eikä enää perustu Mazdan lava-automallien tekniikkaan. Toisen sukupolven Mazda BT-50 perustuu kuitenkin alustaltaan ja tekniikaltaan uusimpaan Ranger-malliin. Myös kolmannen sukupolven Rangerista on joillain markkinoilla myynnissä katumaasturiversio Ford Everest. 

Vuoden 2012 Euro NCAP -kolaritestistä Ranger sai tulokseksi täydet viisi tähteä. 
vasen|pienoiskuva|Kolmannen sukupolven facelift-malli (2015).
Vuonna 2015 Rangerin keulan ilmettä kohennettiin ajovalojen uudelleenmuotoilulla. 
vasen|pienoiskuva|Kolmannen sukupolven facelift-malli (2018) Pohjois-Amerikan markkinoita varten.
Kanadan ja Yhdysvaltain markkinoille tarkoitettu Ranger esiteltiin Detroitin autonäyttelyssä tammikuussa 2018. Sen myötä Pohjois-Amerikassa Rangeria myytiin nyt ensimmäistä kertaa ulkoisesti samankaltaisena kuin muilla markkina-alueilla. USAn mallin yhteydessä esiteltiin Rangeriin 10-portainen automaattivaihteisto. Isossa-Britanniassa oli myynnissä myös M-Sportin varustelema MS-RT. Maastoajoon tarkoitetun Raptorin ja USAn mallin erona kansainväliseen perusmalliin on erillinen, metallinen etupuskurin alaosa. 2018 keväällä esiteltiin kansainvälisestä versiosta pienimuotoisempi facelift, jossa ulkoisena uudistuksena mm. keulan sumuvalojen ympärykset muotoiltiin uudelleen.  
 Ford Ranger Raptor (2019–) 
vasen|pienoiskuva|Kolmannen sukupolven Raptor-malli (2019) kansainvälisiä markkinoita varten.
Vuonna 2019 Rangerista esiteltiin kansainvälisille markkinoille erityisesti maastoajoon tarkoitettu Raptor-versio, jossa moottorina 2-litrainen turbodiesel. Raptor-version ainoa korimalli on 4-ovinen double cab. 

 Ford Ranger IV (2022–) 

vasen|pienoiskuva|Neljännen sukupolven Raptor-malli (2023) kansainvälisiä markkinoita varten.
Neljännen sukupolven Ranger esiteltiin marraskuussa 2021. Sitä valmistetaan Etelä-Afrikassa ja Thaimaassa. Myöhemmin esitelty toisen sukupolven Volkswagen Amarok perustuu samaan tekniikkaan.
vasen|pienoiskuva|Neljännen sukupolven MS-RT-malli (2024) Yhdistyneen kuningaskunnan, Irlannin ja Australian markkinoita varten.
Dieselmoottorit ovat nelisylinterinen 2,0-litrainen ja 3,0-litrainen V6, Raptor-versioon saa myös 3-litraisen bensiini-V6:n, jonka lisäksi joillain markkinoilla on lisäksi saatavana 2,3-litrainen EcoBoost-bensiinimoottori. Voimansiirtona on kuusivaihteinen manuaalivaihteisto, kuusiportainen automaattivaihteisto tai 10-portainen automaattivaihteisto. Ford Ranger Raptorin valmistus käynnistyi toukokuun lopussa 2022 malliston tehokkaimmalla, 288 hevosvoiman bensiini-V6-mallilla Fordin Rayongin tehtaalla Thaimaassa. Isossa-Britanniassa on myynnissä myös M-Sportin varustelema MS-RT. Ensimmäiset autot toimitettiin asiakkaille vuoden 2024 puolen välin kieppeillä. 2025 Ford Australia esitteli Super Duty-version.
vasen|pienoiskuva|Neljännen sukupolven malli (2025) Pohjois-Amerikan markkinoita varten.

 Lähteet 

 Aiheesta muualla 

https://www.ford.fi/hyotyajoneuvot/uusi-ranger
Ranger
Luokka:Lava-autot
Luokka:1990-luvun autot
Luokka:2000-vuosikymmenen autot
Luokka:2010-luvun autot
Luokka:2020-luvun autot